**RAPORT**

**I VEPRIMTARISË TË DREJTORISË SË AUDITIMIT TË BRENDSHËM TË OST sh.a PËR VITIN 2020**

Në zbatim të programit vjetor të Auditimit të Brendshëm për vitin 2020, miratuar me Vendimin e Këshillit Mbikqyrës Nr.84 date 21.10.2019 “Për Miratimin e Planit Strategjik 2020-2022 dhe Planit vjetor 2020 të Auditimit të Brendshëm në OST sh.a.”, i ndryshuarme Vendimin dt 22.10.2020, Ligjit Nr.114 datë 22.10.2015 “Për auditimin e brendshëm në sektorin publik” dhe Manualit të Auditimit të Brendshëm, miratuar me Urdhër të Ministrit të Financave Nr.100 datë 25.10.2016 “Për miratimin e Manualit të Auditimit të Brendshëm në Sektorin Publik”, janë kryer angazhime të plota, tematike, është punuar për zbatimin e rekomandimeve te lena në 6-mujorin e parë të vitit 2020, si dhe rekomandimet e lëna në auditimet e kryera në gjysmën e dytë të vitit 2019 por që pritej të realizoheshin në fillim të 2020. Për zbatimin e rekomandimeve të lëna nuk është kryer një angazhim auditimi pranë subjekteve por është kërkuar informacioni me shkrim nëpërmijet postës elektronike. Përgjigjet janë kthyer po në rrugë elektronike dhe në disa raste me protokoll.

1. **Përmbledhje Ekzekutive**

Për vitin 2020 me Vendimin nr.84 datë 21.10.2019 ishin programuar 10 auditime mbi bazë sistemi, të plota apo të pjesshme. Duke marë parasysh sistuatën e krijuar si pasoje e Covid -19, nga muaji mars – qershor 2020 u bë e pamundur kryerja e auditimeve të planifikuara për atë periudhë kohore, por edhe në vazhdim i gjithë viti ka patur problematika në lidhje me realizimin 100% të planit të auditimeve. Në këto kushte lindi nevoja e ndryshimit të planit të miratuar për vitin 2020 dhe me shkresën nr.6013, datë 09.10.2020 DAB paraqiti ndryshimin e tij dhe reduktimin e numrit te auditimeve nga 10 (dhjetë) në 8(tetë). Ky ndryshim u shqyrtua nga Këshilli Mbikqyrës në mbledhjen e datës 22.10.2020, ku u miratuan ndryshimet e kërkuara.

Gjatë këtij viti janë parashikuar fillimisht te realizohen 9 angazhime auditimi (4 te plota, 5 tematik/perputhshmerie) si dhe 1 autim per zbatimin e rekomandimeve te lena gjate vitit 2019.

Per shkak te gjendjes se krijuar ne vend dhe reduktimit te stafit te audituesve ne tre u be i pamundur realizimi i planit sidomos lidhur me auditimet e plota te cilat duhet te kryhen ne Njesite Operative ne Rrethe (Korce, Fier, Shkoder, Elbasan), por edhe ne drejtorine e prokurimeve per shkak te vendit vakant ne strukture.

Ne keto kushte u kerkua ndryshim i planit i cili u miratua me Vendimin e KM nr.15 date 22.10.2020

Nderkohe që u planifikuan angazhimet ne NJO Korce dhe po behej gati edhe praktika e njoftimit per NJO Fier, rritjet e rasteve te infektimeve bene qe te nderpriten levizjet e audituesve ne rrethe perseri. Gjatë kësaj kohe me kërkesë të Ministrisë së financave u krye auditimi ne DE “Mbi detyrimet e prapambetura…. “

Nisur nga kjo rezulton se nga 9 auditime te planifikuara ne fillim te vitit, jane perfunduar 6 prej tyre, mbetet ne proces nje auditim i plote ne NJO Korce dhe nuk u krye auditimi Planifikuar ne NJO Fier.

Përsa me sipër nuk është bërë një ndryshim tjeter i planit duke lene te hapur mundësinë e kryerjes së ketyre dy auditimeve ne proces gjatë vitit 2021 për të mos humbur frekuencen dy vjecare te auditimeve. Gjithsesi kjo do te vleresohet bazuar ne situatat e ardhshme shendetsore.

Për shkeljet dhe mangësitë e konstatuara gjatë auditimeve për vitin 2020 janë dhënë gjithsej 37 masa organizative. Nuk ka patur gjatë kësaj periudhe masa për shpërblim dëmi dhe as raste të cilat kërkonin ndërhyrje të inspektimit financiar dhe që përbënin vepër penale.

Nga informacioni i kërkuar subjekteve të audituara për zbatimin dhe realizimin e masave organizative të lëna për zbatim gjatë 6-mujorit të parë të vitit 2020, nga 37 rekomandime të lëna janë zbatuar plotësisht 27 prej tyre para gati (73%), dhe janë zbatuar pjesërisht ose janë në zbatim 10 prej tyre ose (27 %). Nuk rezulton asnjë rekomandim mbi të cilin nuk është filluar të punohet për përmbushjen e tij.

Nga auditimi i kryer per zbatimin e rekomandimeve te lena në auditimet e mëparshme u konstatua se nga 19 rekomandime te lena jane zbatuar 10 prej tyre dhe jane ne proces edhe 9 te tjera.

Në total gjatë vitit 2020 janë zbatuar 37 rekomandime përfshi këtu edhe ato të dhëna në vitin 2019 dhe mbeten ende në zbatim 19 të tjera.

*Në auditimin e sistemit financiar,*i është kushtuar një vëmëndje më e madhe rekomandimeve të lëna dhe masave të mara nga menaxhimi duke reflektuar si në përllogaritjen e saktë të elementëve në listpagesa ashtu edhe në planifikim dhe realizim të zërave të programit ekonomiko financiar të kompanisë. Në kuadrin e rekomandimeve të zbatuara pjesërisht apo në vazhdim,qëndrojnë ende në kontabilitet llogari financiare të arkëtueshme apo të pagueshme, me teprica debitore dhe kreditore të mbartura ndër vite dhe të pa sistemuara. Përgjithësisht sistemi financiar është në fokusin e kontrollit nga disa auditues, si të jashtëm ashtu edhe nga ana jonë si auditues të brendshëm dhe si rrjedhoje është në përmirësim të dukshëm. Në vitin 2020 me kërkësë të Ministrisë së Financave u krye një auditim financiar mbi detyrimet e prapambetura.

*Në auditimin e sistemit të përputhshmërisë, j*ane evidentuar problematika ne lidhje me ndjekjen dhe zbatimin e kontratave, si ajo e riparimit të automjeteve etj. Vazhdon të kërkohet përmirësimi i kontrolleve të brendshme në fushen e administrimit mjeteve te transportit dhe llogaritjen e harxhimit të karburanteve.

*Në auditimin e sistemit të Kontrollit te Brendshëm,* ka patur mangësi në evidentimin, kuptimin dhe përditësimin e matricës së rriskut, gjurmëve të auditimit dhe ndarjes së detyrave brenda drejtorive dhe sektorëve duke mospërcaktuar qartë kompetencën dhe përgjegjësitë brenda njësive. Janë evidentuar mungesa të politikave/protokolleve/procedurave të brendshme sidomos në menaxhimin dhe kontrolin periodik te astetev duke rritur prezencën e riskut operacional në këtë drejtim . Përsa i përket rekomandimeve të lëna ka raste të përsëritjes së një rekomandimi në më shumë se një subjekt të audituar duke evidentuar kështu një mungesë të kontrolleve të brenshdhme nga menaxhimi i shoqërisë.

*Në verifikimin e zbatimit të rekomandimeve,* nga 37 rekomandime të lëna në Njësitë Operative dhe Drejtoritë brenda aparatit të OST sh.a, të gjitha të pranuara nga subjektet e audituara, 27 rekomandime janë zbatuar plotësisht dhe 10 rekomandime janë zbatuar pjesërisht ose janë në proces zbatimi dhe nuk ka asnjë rekomandim i cili mos të këtë marë vëmëndje nga subjektet e audituara.

1. **Baza Ligjore**

Drejtoria e Auditimit të Brendshëm në OST sh.a e ka mbështetur veprimtarinë e saj në Ligjin nr.114/2015, Manualin e Auditimit të Brendshëm, miratuar me Urdhër të Ministrit të Financave Nr.100 datë 25.10.2016 “Për miratimin e Manualit të Auditimit të Brendshëm në Sektorin Publik”, “Rregullores së Auditimit të brendshëm” miratuar me Vendimin e Këshillit Mbikqyrës Nr.15, datë 14.04.2017, “Kartës së auditimit të Brendshëm” , mbi bazën e të cilave ka realizuar programin vjetor të Auditimit të Brendshëm për vitin 2020, miratuar me Vendimin e Këshillit Mbikqyrës Nr.84 datë 21.10.2019 “Për Miratimin e Planit Strategjik 2020-2022 dhe Planit vjetor 2020 të Auditimit të Brendshëm në OST sh.a.”, i ndryshuar.

1. **Organizimi**

*Misioni i AB në OST sh.a*, është për ti dhënë menaxhimit siguri objektive në mënyrë të pavarur, për përmirësimin e veprimtarisë dhe përformancës në realizimin e shërbimeve në kohë, me efektivitet dhe të bazuara në ligj dhe më konkretisht:

* Të ndihmojë Institucionin për të përmbushur detyrimet ndaj subjekteve fizike dhe juridike në zbatim të akteve ligjore e nënligjore, rregullave dhe kontrolleve të vendosura.
* Të japë siguri objektive tek menaxhimi mbi saktësinë dhe besueshmërinë e raporteve financiare dhe atyre të performancës, të përgatitura nga strukturat e objekteve të audituara.
* Të ndikojë në rritjen e vlerës nëpërmjet evidentimit të problemeve dhe rekomandimeve të dhëna për rritjen e efektivitetit ekonomik dhe financiar.
* Të minimizojë mundësitë për mashtrim, shpërdorim dhe abuzim.
* Të ndihmojë punonjësit në përmirësimin e performancës së përgjithshme të punës dhe në zbatimin e kontrolleve të vendosura.

*Organizimi i NJAB*

Drejtoria e AB në OST sh.a është e organizuar me 5 (pesë) punonjës, një drejtues (Drejtori) dhe 4 (katër) auditues. Gjatë vitit 2020 me largimin nga jeta të z.Xhoxhaj, pati nje vakance prej 4 muajsh duke punuar me 3(tre) auditues. Në fund të dhjetorit 2020 është emëruar nga KM znj. Xhaxhe duke e plotësuar organikën e cila sot funksionon me katër auditues. Znj. Xhaxhe nuk është ë pajisur me certifikatën e audituesit te brendshem. Të gjithë audituesit e tjerë janë të pajisjur me çertifikaten “Auditues i brendshëm në sektorin publik” dhe kanë ndjekur procesin e trajnimit vjetor prej 40 orësh, të organizuar nga Ministria e Financave në formatin on-line. Në organigramën e OST është përcaktuar që Drejtoria e Auditimit të Brendshëm varet dhe raporton tek Këshilli Mbikqyrës.

1. **Rezultatet e Veprimtarisë së AB**

* Analizë e programeve të AB për periudhën raportuese

Për vitin 2020 janë realizuar 7 (shtatë) misione auditimi sipas programit vjetor, të ndryshuarme Vendimin nr.15 datë 22.10.2020 dhe është punuar për verifikimin dhe zbatimin e rekomandimeve të lëna gjatë vitit 2020 si dhe vitit 2019. Kanë ngelur pa perfunduar dy auditime te nisura por të ndërprera gjatë fazës se punës në tërren due mos dhene dot konkluzione finale.

* Analiza e misioneve të AB

Realizimi i misioneve të auditimit është mbështetur në programin vjetor 2020 si pjesë e programit strategjik 2020-2022, të miratuar me Vendimin e Këshillit Mbikqyrës Nr.84 datë 21.10.2019, i ndryshuar më pas me vendimin nr.15 dt.22.10.2020.

Janë kryer 2 (dy) auditime të plota (të kombinuara), 3 (tre) të përputhshmërisë, 1 (një) i përputhshmërisë dhe financiar, 1 (një) zbatim i rekomandimeve të lëna.

Puna audituese në subjektet e audituara për angazhimet e konceptuara si auditime të plota është kryer e kompletuar me 4 auditues, ndërsa Drejtorite e Aparatit me nga 2 auditues, të konceptuara si auditime të pjesshme/tematike.

Para kryerjes së auditimit është bërë bërë njoftimi për fillimin e angazhimit duke respektuar afatin 10 ditë përpara punës në terren, të përcaktuara në MAB. Pasi subjektet janë lajmëruar për misionet e auditimit si dhe për takimin sipas axhendës, grupi i auditimit së bashku më drejtuesin e Drejtorisë AB ka shkuar në vendin e caktuar për të bërë prezantimin e grupit dhe të qëllimit të kryerjes së auditimit. Këto takime në çdo rast janë dokumentuar në proces-verbalin e takimit fillestar i cili është pjesë e dokumentave të auditimit.

Përgjithësisht gjatë gjithë periudhës kur është ushtruar puna audituese në vend (pranë subjektit) bashkpunimi ka qënë shumë i mirë me stafin e subjekteve të audituara dhe në përfundim të praktikës audituese në terren është marrë kontakt me menaxhimin e subjektit për të trajtuar problematikat dhe gjetjet.

Në përgatitjen dhe plotësimin e dosjes audituese janë zbatuar për cdo subjekt hapat e auditimit të përcaktuara në Manualin e Auditimit të Brendshëm.

* Fushat me risk të lartë dhe trajtimi i tyre

Nga auditimi i zhvilluar kanë rezultuar si fusha me risk të mesëm, sistemi i financiar I menaxhimit te detyrimeve me palet e treta, legalizimi dhe përvetësimi i pronës nga shoqëria, administrimi i pasurisë për menaxhimin dhe ruajtjen e mjeteve dhe aseteve në përdorim . Me risk të mesëm është cilësuar dhe vlerësuar edhe sistemi i kontrollit të brendshëm ku evidentohet ne disa raste mungesa e rregjistrit të riskut, në disa të tjera analizimi dhe përditësimi i rrisqeve, ndarja e punëve dhe përcaktimi i përgjegjësive si dhe gjurmëve të auditimit për proceset e punës.

Kryerja e testeve gjatë auditimit, dhënia e raporteve informuese për menaxhimin si dhe lënia e rekomandimeve për analizimin, përcaktimin dhe më pas menaxhimin e rriskut nëpërmjet veprimeve korigjuese kanë synuar që rrisku sipas sistemeve, të mbahet nën kontroll megjithë problematikat korente që eksistojnë.

* Gjetjet me kryesore sipas sistemeve

Gjatë procesit të auditimit të brendshëm, menaxhimi është informuar mbi gjetjet e auditimit. Raportimi i gjetjeve të punës tek menaxhimi dhe lënia e rekomandimeve për përmirësimin e sistemeve është një nga pjesët më të rendësishme të auditimit të brendshëm.

Bazuar ne gjetjet e pasqyruara ne cdo raport auditimi është ndërtuar edhe pasqyra nr.4 e këtij raporti. Peshën kryesore e zënë gjetjet mbi sistemin e kontrollit të brendshëm, sistemit financiar dhe funksionimit te burimeve njerëzore për faktin se edhe auditimet kanë qene tematik te fokusuar ne keto sisteme. Ne disa njesi jane hasur problematika ne administrimin e karburanteve.

|  |  |  |  |  |  |  |  |
| --- | --- | --- | --- | --- | --- | --- | --- |
| Sistemi I Organizimit dhe funksionimit te Kontrollit te Brendshem | Sistemi i prokurimeve, blerjeve & investimeve | Sistemi planifikimit/ realizimit te treguesve ekomomiko financiar | Sistemi I menaxhimit dhe funksionimit te burimeve njerezore | Sistemi financiar | Sistemet e administrimit prones, pasurise | Sitemet e legalizimeve,Urbanistikës, kthim pronash | Të tjera |
| 21 | 1 | 3 | 5 | 9 | 1 | 2 | 4 |

1. *Sistemi financiar*

1. Jane evidentuar llogari financiare të arkëtueshme apo të pagueshme, me teprica debitore dhe kreditore të mbartura ndër vite dhe të pa sistemuara.

2. Janë hasur problematika në mbajtjen e dokumentacioneve për veprimet e kryera me bankë me mungesa në praktikë të dokumentacioneve justifikuese te veprimeve.

3. Janë evidentuar fonde të tepërta të dhëna për realizimin e treguesit ekonomiko-financiar kundrejt programit ekonomik të parashikuar duke mbajtur stok fluksesh monetare në kohën kur ato mund të ëerdoreshin nga kompania.

5. Në disa njësi janë hasur problematika në administrimin e karburanteve.

Etj....

1. *Sistemi i perputhshmerise*

1. Jane evidentuar mangesi ne zbatimin e kontratave si ajo e mirëmbajtjes së automjeteve etj.

2. Ka pasur mungesa në akte të brendshme rregullatore/ procedura/ rregullore të cilat duhen ndryshuar dhe përmirësuar.

3. Probleme ka pasur edhe në zbatimin korrekt të procedurave të prokurimit për blerje me vlera të vogla, që nga mbajtja e dokumentacionit në dosje, mosfunifikim i formularëve të rregjistrave të parashikimit dhe realizimit te prokurimeve.

4. Ka pasur mosfunksionim të sistemit GPS në disa raste.

5. Janë hasur problematika në kryerjen dhe ndjekjen e procesit të legalizimit dhe hipotekimit të objekteve pronë e kompanisë. Etj...

*3. Sistemi i Kontrollit të Brendshëm,* ka patur mangësi në:

1. evidentimin, kuptimin dhe përditësimin e matricës së rriskut,

2. gjurmëve të auditimit

3. delegimin dhe ndarjen e detyrave brenda drejtorive dhe sektorëve duke mospërcaktuar qartë kompetencën dhe përgjegjësitë brenda njësive

4. planifikimin dhe realizimin e të ardhurave të njësive

5. menaxheret e njësive nuk hartojnë plane për trajnime të domosdoshme këto për rritjen e performancës në punë.

6. Janë evidentuar mungesa të politikave/protokolleve/procedurave të brendshme sidomos në fushën e informatikës dhe telekomunukacionit duke rritur prezencën e riskut operacional në këtë drejtim. Etj.....

1. *Zbatimi i rekomandimeve*

Nga masat organizative të lëna për zbatim përpara dhe të verifikuara gjatë vitit 2020, në përgjithësi ato janë zbatuar plotësisht, ose janë zbatuar pjesërisht ose/dhe janë ende në zbatim të vazhdueshem. Për rekomandimet e pazbatuara jemi gjithmonë në komunikim me titullarët e subjekteve duke kërkuar prej tyre informacion për zbatimin e rekomandimit të pranuar.

Përsa i përket rekomandimeve të lëna ka raste të përsëritjes së një rekomandimi në më shumë se një subjekt të audituar duke evidentuar kështu një mungesë të kontrolleve të brensdhme nga menaxhimi i shoqërisë.

* Vlerësimi i sistemeve të kontrollit të brendshëm

Një kujdes i vecantë në auditimet e kryera gjatë këtij viti i është kushtuar vlerësimit të sistemeve të kontrollit të brendshëm. Nga audituesit e brendshëm janë lënë rekomandime konkrete për përmirësimin dhe rregullimin e aktivitetit të drejtimit në subjektet e audituara.

Dobësitë menaxheriale në zbatim të Kontrollit të brendshëm të reflektuara në raportet e auditimit, tregojnë se koncepti i MFKB ende nuk është kuptuar sa duhet nga menaxherët e linjës sipas njësive të varësisë por edhe më lart.

Sfidë vazhdon të jetë menaxhimi i riskut, një komponent kyç ky i MFKB. Nuk ka procedura të dokumentuara në menxhimin e riskut, nuk identifikohen dhe përditësohen dhe si rrjedhim edhe veprimet e ndërmara për eleminimin e tij nuk janë në nivelet e pritshme.

Dhe në përfundim ka mjaft për të bërë në mënyrë që shpenzimi i parasë të bëhet në mënyrë ekonomike, efikase dhe efektive.

* Çështje të dërguara për Investigim

Gjatë vitit 2018 nuk ka pasur çështeje të dërguara për Investigim nga ana e DAB në Oraganet e Drejtësisë ose në strukturën e Inspektimit Financiar në MF.

1. **Rekomandimet.**

* Rekomandimet e propozuara

Në përfundim të çdo mision auditimi janë dhënë për subjektin e audituar rekomandime për të ndihmuar menaxhimin dhe stafin e subjekteve për korigjimin e veprimeve në mënyrë që te shtojnë vlerën e organizatës.

Nga masat organizative të lëna për zbatim gjatë vitit 2020 dhe të verifikuara gjatë dhe në fund të vitit 2020 rezulton se:

Nga 37 rekomandime të lëna në Njësitë dhe Drejtori të OST sh.a, 27 rekomandime janë zbatuar plotësisht, 10 rekomandime janë në proces

Për vitin 2020 nuk janë evidentuar masa për shpërblim demi*.*

(Bashkangjitur pasqyra nr.5)

* Përgjigja dhe reagimet e menaxhimit

Rekomandimet e lëna për zbatim janë pranuar nga subjektet, të cilët në mënyrë periodike kanë raportuar me shkrim relizimin e tyre.

1. **Monitorimi i sistemit dhe sigurimi i cilësisë**

Monitorimi dhe sigurimi i cilësisë realizohet nëpërmjet evidentimit të auditimeve të kryera në një database të veçantë dhe për cdo auditim është përpiluar rishikimi i cilësisë i cili është kryer nga P/Grupit të auditimit dhe Drejtori i AB në dy faza të ndryshme, mbas Projekt-raportit dhe në përfundim të gjithë procesit auditues. DAB po punon për përmirësimin e herë pas hershëm të metodikës dhe praktikës sa më të detajuar të sigurimit të cilesisë. Nëpërmjet këtij monitorimi është bërë e mundur të krijohet një siguri e arsyeshme në përputhje me praktikat profesionale të AB dhe të Kartës së auditimit.

Pjesë e sigurimit të cilsisë është dhe shkresa e feed back-ut drejtuar subjekteve të audituara.

1. **Analiza e kapaciteteve audituese**

* Probleme të konstatuara në lidhje me ngritjen dhe funksionimin e njësisë

Për vitin 2020 drejtoria e auditimit të brendshëm ka patur problematika në lidhje me funksionimin e njësisë, për arsye të mungesës së një audituesi për një periudhë 4 mujore, për më tepër me njohuri juridike, deri ne emerimin e znj. Xhaxhe ne detyre ne dhjetor 2020. Nuk pa patur ndryshime të strukturës së përcaktuar 1+4 dhe funksionon me të gjithë kapacitetin e vet.

* Kapacitetet audituese

Drejtoria e AB në OST sh.a përbëhet nga 5 (pesë) punonjës, një Drejtor Drejtorie dhe katër auditues.

Nga Audituesit: 2 (dy) janë diplomuar në shkencat ekonomike, 1 (një) është Inxhinier elektrik, 1 (një) është Jurist. Drejtoresha është diplomuar për Financë-Kontabilitet.

Vetëm një prej punonjësve të Drejtorisë së AB ne OST sh.a nuk është e çertifikuar si “Audit i brendshëm në sektorin publik” dhe nuk ka eksperience te mëparshme në auditim. Do të jete ne fokus gjatë dyvjecarit të ardhshëm pajisja e saj me Certifikimin e nevojshëm.

* Zhvillimi i aftësive dhe ngritja e nivelit profesional të audituesve

Zhvillimi i aftësive dhe ngritja e nivelit profesional të audituesve të brendshëm është realizuar nëpërmjet pjesmarrjes në seminare dhe trajnime on -line të organizuara nga Ministria e Financave.

* Analiza e kostos dhe shpërndarja e burimeve

Gjatë vitit 2020, auditimet e plota janë kryer me 4 auditues dhe ato tematike në disa Drejtori të OST janë kryer me grupe nga 2 veta. Përvec kostos në paga dhe shpenzime administrative të cilat janë paraqitur në planin vjetor për vitin 2020, ka pasur harxhim në dieta vetëm në 1 njësi operative jashtë Tirane.

1. **Konkluzione**

* Konkluzione mbi problematikën e punës audituese

Për vitin 2020 Drejtoria e AB realizoi misione auditimi në 6 subjekte, duke përfshirë në programet e auditimit problematikat e aktivitetit te tyre.

Ky vit ka qënë një vit i vështirë në punën e audituesve pasi ka mbartur kufizime kohore për kryerjen e tyre, veshtiresi komunikimi fizik edhe ne rastet kur eshte kryer auditimi per shkak të frikës nga infektimet, ka hasur mungesa ne stafet e subjekteve të audituara dhe si pasoje shtyrje ne kohe te angazhimeve duke veshtirësuar opinionin real dhe të qënësishëm mbi problematikat.

Gjithsesi brënda kushteve që të gjithë kanë përjetuar, bashkpunimi me Drejtoritë/Njësitë operative në OST sh.a si ka qënë e kënaqshme dhe të gjithë punonjësit janë munduar të punojnë në arritjen konkluzioneve të sakta për gjetjet e auditimit si dhe në dhënien e rekomandimeve për përmirësimin e drejtimit dhe vendosjes së kontrolleve dhe procedurave më të plota në aktivitetin e subjekteve.

Trajtimi me kujdes i observacioneve të bëra nga subjektet për materialin auditues ka cuar në përmirësimin e punës.

* Prioritetet për vitin e ardhshëm

Për vitin 2021 në zbatimin e programit vjetor të auditimit prioritet do të jetë:

* Të realizojë veprimtarinë audituese të orientuar nga vlerësimi i riskut dhe në shërbim të menaxhimit;
* Përmirësimi i sistemit të programimit dhe metodologjisë së vlerësimit të riskut sipas sistemeve, me qëllim garantimin e një eficense sa më të lartë në përputhje me fushën për tu audituar.
* Rritja e nivelit të shërbimit të auditimit duke synuar kompetencë sa më të lartë, objektivitetmaksimal dhe standarte të larta etike në cdo kohë.

Vëmendje gjatë vitit 2021 do ti kushtohet Drejtorive të aparatit të OST, të cilat do të auditohen nga pikpamja e përputhshmërise.

Gjithashtu do të monitorohen vazhdimisht Njësitë Operative të cilat operojnë disi të vecuar por gjithnje nen kontrolli periodic te eproreve te tyre në OST qender.

Rritja profesionale do të jetë gjithashtu prioritet nëpërmjet angazhimit në trajnime, seminare dhe work-shop të organizuara si nga Ministria e Financave ashtu edhe nga Organizma vendase ose të huaja nëse ka.

Bashkpunimi i mëtejshëm me Drejtoritë/Njësitë operative në OST sh.a do të jetë një nga synimet e DAB në mënyrë që jo vetëm të harmonizohen programet audituese por dhe të adresohen saktë gjetjet dhe masat që këto të mos përsëriten në të ardhmen.

**Drejtor Drejtorisë Auditimi Brendshëm në OST sh.a**